
NOTĂ DE PREZENTARE
În contextul unei societăţi moderne în care starea de sănătate a populaţiei este tot mai mult afectată de stilul de viaţă sedentar, evaluarea potenţialului somatic, funcţional şi motric, reprezintă un demers ambiţios ce presupune o mare responsabilitate profesională. 

Acest proces complex al evaluării reflectă atât nivelul de dezvoltare a elevului, cât şi eficienţa procesului educaţional parcurs de acesta. În acelaşi timp, este influenţat în mare măsură de profesionalismul de care dă dovadă fiecare cadru didactic. În acest sens, prezentul ghid metodologic doreşte să asigure condiţii pentru realizarea unei evaluări relevante şi unitare a potenţialului biomotric al populaţiei şcolare, pornind de la premisa că instrumentele de evaluare propuse sunt cunoscute în bună măsură de către specialiştii din domeniu.

Dat fiind faptul că proiectul în cadrul căruia se desfăşoară acest proces de evaluare are la bază intenţia de a veni în sprijinul comunităţii profesionale din domeniu şi cu informaţii referitoare la aptitudinile copiilor pentru practicarea sportului de performanţă, aplicarea probelor şi consemnarea rezultatelor trebuie realizate cu rigurozitate.

Ghidul metodologic prezintă cadrul conceptual care a stat la baza elaborării lui, precum şi intenţia de utilizare a acestuia într-un proiect naţional, ce va fi implementat în parteneriat de către Ministerul Educației, Cercetării, Tineretului și Sportului şi Universitatea Națională de Educație Fizică și Sport din Bucureşti.
 Prezentarea conţinutului evaluării s-a realizat pentru fiecare clasă în parte, astfel încât profesorii să aibă o imagine cât mai completă a probelor ce urmează să le aplice. Metodologia de evaluare sintetizează condiţiile care trebuie respectate astfel încât erorile de măsurare să fie diminuate. Descrierea probelor s-a realizat pe baza unei abordări unitare, care să evidenţieze atât aspectele evaluate, cât şi condiţiile şi procedura de lucru.

Dat fiind faptul că acest demers nu este singular în domeniul Educaţiei fizice şi sportului de la noi din țară, probele de evaluare sunt prezente, în parte, în cercetări anterioare. Susţinerea acestor probe şi în continuare, ca instrumente de evaluare, se justifică prin intenţia de a obţine rezultate care să poată fi raportate la date anterioare şi să fie evidenţiată astfel evoluțiapotenţialului biomotric de-a lungul mai multor generaţii. 

6. PERIOADA DE IMPLEMENTARE: anul şcolar 2011-2012
7. ARGUMENT

Temă de permanentă actualitate, potenţialul motric şi somato-funcţional al omului a preocupat şi continuă să preocupe specialiştii din domeniul educaţiei fizice şi sportului şcolar, preuniversitar şi universitar, din medicina sportivă, sănătate publică şi din alte domenii.

Actualitatea temei este dată de faptul că în ultimii ani nu au existat preocupări de determinare a potenţialului motric şi somato-funcţional al populaţiei şcolare. În acelaşi timp abordarea interdisciplinară a domeniului motricităţii a permis cristalizarea unor concepţii privind rolul practicării exerciţiilor fizice asupra stării de sănătate.

Din punctul de vedere al potenţialului biomotric, specialiştii sunt unanim de acord că starea de sănătate este condiţionată de resursele biologice, motrice ale individului. Aşa-numitul „physical fitness” (capacitate motrică, condiţie fizică) creează un „mediu intern” sănătos, echilibrat, o stare de bine fizică şi psihică.

În contextul prezentat, complexitatea cercetării este dată de:

· diversitatea condiţiilor socio-economice şi geografice de la noi din ţară, care influenţează implicit şi dezvoltarea copiilor de diferite vârste;

· stabilirea unor metode, tehnici şi instrumente de măsurare adecvate particularităţilor de vârstă ;

· corelarea datelor existente pe plan naţional cu cele de referinţă din alte ţări ale Uniunii Europene;

· abordarea interdisciplinară a ariei tematice de către specialişti cu formaţie profesională diferită;

· identificarea şi impunerea unui limbaj ştiinţific adecvat temei;

· multitudinea aspectelor ce pot fi studiate în legătură cu starea de sănătate a populaţiei vizate.

Prin evaluarea potenţialului biomotric obţinem informaţii preţioase despre dezvoltarea fizică a individului, despre existenţa unor eventuale atitudini deficitare ale aparatului locomotor, precum şi informaţii despre condiţia fizică (caracterizată prin indicii de manifestare ai forţei, rezistenţei, coordonării, echilibrului, vitezei sub diferite forme, supleţei etc.) a acestuia care din punctul nostru de vedere constituie platforma pentru manifestarea celorlalte forme ale sănătăţii, cu majore influenţe în integrarea în mediul social.

Medicii evidenţiază în mod frecvent conexiunile organism – condiţie fizică - stare emoţională - mediu social. 

Problematica potenţialului biomotric constituie o sinteză morfologică şi funcţională în plină dinamică şi necesită o cercetare atentă şi detaliată pentru a i se stabili componentele, valorile medii, caracteristicile diferitelor etape, precum şi interrelaţiile dintre acestea. 

8. SCOPUL PROIECTULUI

Caracterizarea potenţialului somatic, funcţional şi motric al populaţiei şcolare şi identificarea/stabilirea nivelului de manifestare a componentelor şi a interrelaţiilor dintre acestea, în diferite cicluri de dezvoltare. 

9. OBIECTIVELE PROIECTULUI

a) Realizarea unui studiu la nivel naţional pe problematica potenţialului motric şi somato-funcţional ale elevilor.

b) Formarea unor echipe de cercetare interdisciplinare în componenţa cărora să fie cuprinşi specialişti din învăţământul superior şi preuniversitar.

c) Crearea unei baze de date naţională privind informaţiile din domeniul motricităţii populaţiei şcolare.
d) Identificarea cercetărilor realizate până în acest moment pe plan naţional şi internaţional, referitoare la potenţialul biomotric.
e) Identificarea implicaţiilor potenţialului biomotric asupra stării de sănătate şi asupra creşterii calităţii vieţii.
f) Elaborarea unui ghid de evaluare privind metode, tehnici şi probe de evaluare a potenţialului motric şi somato-funcţional a populaţiei şcolare.

g) Elaborarea şi publicarea unui raport cu rezultatele cercetării.

h) Organizarea unor mese rotunde, workshop-uri şi unei sesiuni internaţionale de comunicări ştiinţifice pe tema vizată de proiect.

i) Elaborarea unor articole ştiinţifice în vederea publicării lor în reviste de specialitate de circulaţie naţională şi internaţională.

j) Informarea factorilor de decizie cu privire la starea motrică şi somato-funcţională a populaţiei şcolare.

k) Crearea bazei de date necesară pentru selecţia şi orientarea către sportul de performanţă.
10. GRUPUL ŢINTĂ

În anul şcolar 2011 – 2012, grupul ţintă este reprezentat de elevii claselor a I-a, a V-a, a IX-a şi a XII-a,  ulterior urmând a fi extins la întreaga populaţie şcolară din ţară.

11. REZULTATE AŞTEPTATE

Realizarea unei imagini cuprinzătoare şi coerente referitoare la nivelul actual al dezvoltării biomotrice al populaţiei şcolare.

Dezvoltarea bazei de date privitoare la potenţialul biomotric al populaţiei şcolare.

Elaborarea unui ghid metodologic privind aplicarea metodelor, tehnicilor şi probelor de măsurare a potenţialului biomotric.

Elaborarea/publicarea/prezentarea unor articole în cadrul unor conferinţe, congrese, workshop-uri, publicaţii cu caracter naţional şi internaţional.
12. CALENDARUL ACTIVITĂŢILOR

	Nr.

crt.
	Denumirea activităţii
	Luna/anul
	Instituţii responsabile

	01.
	Lansarea proiectului în cadrul Conferinţei Ştiinţifice Internaţionale “Standarde europene în formarea specialiştilor din educaţie fizică şi sport” 
	25.11.2011
	UNEFS 

Bucureşti

	02.
	Formarea colectivelor de cercetare: UNEFS, inspectorii de specialitate din învăţământul preuniversitar şi profesorii de specialitate de la clasele I, a V-a şi a IX-a şi a XII-a din ţară
	noiembrie 2011
	UNEFS 

Bucureşti

	03.
	Elaborarea ghidului de evaluare 
	decembrie 2011
	UNEFS 

Bucureşti

	04.
	Aplicarea probelor de evaluare somatică, funcţională şi motrice
	ianuarie-iunie

2012
	Inspectoratele şcolare

	05.
	Transmiterea datelor
	iulie 2012
	Inspectoratele şcolare 

	06.
	Prelucrarea şi interpretarea datelor
	iulie-septembrie 2012
	UNEFS 

Bucureşti

	08.
	Redactarea raportului final de cercetare
	octombrie 2012
	UNEFS 

Bucureşti

	09.
	Diseminarea rezultatelor
	noiembrie 2012
	UNEFS
Bucureşti


CONŢINUTUL EVALUĂRII

A. MĂSURĂTORI SOMATICE ŞI FUNCŢIONALE
	
	Nr. crt.
	Clasa I
	Clasa a V-a
	Clasa a IX-a
	Clasa a XII-a

	MĂSURĂTORI SOMATICE ŞI FUNCŢIONALE
	1
	Atitudinea globală a corpului
	Atitudinea globală a corpului
	Atitudinea globală a corpului
	Atitudinea globală a corpului

	
	2
	Înălţime (m)
	Înălţime (m)
	Înălţime (m)
	Înălţime (m)

	
	3
	Greutate (kg)
	Greutate (kg)
	Greutate (kg)
	Greutate (kg)

	
	4
	Anvergură (cm)
	Anvergură (cm)
	Anvergură (cm)
	Anvergură (cm)

	
	5
	Testul Ruffier
	Testul Ruffier
	Testul Ruffier
	Testul Ruffier


B. PROBE DE MOTRICITATE

	
	Nr. crt.
	Clasa I
	Clasa a V-a
	Clasa a IX-a
	Clasa a XII-a

	PROBE DE MOTRICITATE
	1
	Naveta 5x5m (s)
	Naveta 10x5m (s)
	Naveta 10x5m (s)
	Naveta 10x5m (s)

	
	2
	Flotări pe plan înclinat
(nr. repetări)
	Flotări 
(nr. repetări)
	Flotări 

(nr. repetări)
	Flotări 

(nr. repetări)

	
	3
	Aruncarea mingii de oină de pe loc (m)
	Aruncarea mingii de oină de pe loc (m)
	Aruncarea mingii de oină de pe loc (m)
	Aruncarea mingii de oină de pe loc (m)

	
	4
	Genuflexiuni

(nr. repetări)
	Genuflexiuni

(nr. repetări)
	Genuflexiuni

(nr. repetări)
	Genuflexiuni

(nr. repetări)

	
	5
	Săritura în lungime de pe loc (cm)
	Săritura în lungime de pe loc (cm)
	Săritura în lungime de pe loc (cm)
	Săritura în lungime de pe loc (cm)

	
	6
	Ridicarea trunchiului din culcat dorsal 
(nr. repetări)
	Ridicarea trunchiului din culcat dorsal 
(nr. repetări)
	Ridicarea trunchiului din culcat dorsal 
(nr. repetări)
	Ridicarea trunchiului din culcat dorsal 
(nr. repetări)

	
	7
	Extensia trunchiului din culcat facial

(nr. repetări)
	Extensia trunchiului din culcat facial

(nr. repetări)
	Extensia trunchiului din culcat facial

(nr. repetări)
	Extensia trunchiului din culcat facial

(nr. repetări)

	
	8
	Alergare de durată  2`30``
(m)
	Alerg. de rezist. 600mF-800mB

(min, s)
	Alerg. de rezist. 800mF-1000mB

(min, s)
	Alerg. de rezist. 800mF-1000mB

(min, s)

	
	9
	Flexia trunchiului din aşezat

(cm)
	Flexia trunchiului din aşezat

(cm)
	Flexia trunchiului din aşezat

(cm)
	Flexia trunchiului din aşezat

(cm)

	
	10
	Testul Matorin

(Grade)
	Testul Matorin

(Grade)
	Testul Matorin

(Grade)
	Testul Matorin

(Grade)


METODOLOGIA EVALUĂRII

În vederea realizării unei evaluări unitare a potenţialului biomotric al populaţiei şcolare de la clasele menţionate, se recomandă respectarea următoarelor cerinţe:

· Probele se vor susţine cu toţi elevii apţi medical, conform indicaţiilor din prezentarea probelor;

· Ordinea de aplicare a probelor se va stabili de către fiecare profesor;

· Se recomandă susţinerea probelor motrice la finalul ciclurilor tematice în cadrul cărora s-a acţionat asupra dezvoltării aptitudinii respective;  

· Rezultatele obţinute de elevi la probele de evaluare se vor consemna în fişele de evidenţă. În cazul probelor cu două încercări, se va consemna rezultatul cel mai bun;

· Elevii vor purta echipament sportiv şi încălţăminte adecvată, care să asigure condiţii sigure de susţinere a probelor;

· Probele se vor susţine în condiţii materiale care să nu afecteze integritatea corporală a copiilor;

· Profesorul va lua toate măsurile necesare ca susţinerea probelor să se realizeze în condiţii optime, pentru toţi elevii unei şcoli;

· În vederea eliminării erorilor de măsurare cauzate de instrumentele folosite, se recomandă ca profesorul să le mențină în timpul realizării evaluării la acelaşi nivel de clase, și să le înlocuiască doar din motive obiective (de ex. defectarea cronometrului).
DESCRIEREA PROBELOR

A. MĂSURĂTORI SOMATICE ŞI FUNCŢIONALE
Atitudinea globală a corpului

Obiectiv: depistarea deficienţelor fizice vizibile.

Descriere: se vor urmări următoarele aspecte:

· poziţia capului şi a gâtului

· dacă se găsesc pe aceeaşi verticală cu trunchiul;

· dacă există înclinări anterioare sau laterale.

· poziţia umerilor şi a membrelor superioare

· se notează înclinările laterale sau posterioare ale umerilor;

· gradul de asimetrie a umerilor sau a membrelor superioare.

· poziţia coloanei vertebrale

· aspectul curburilor în toate planurile

· atitudine cifotică

· atitudine lordotică

· atitudine scoliotică

· poziţia bazinului

· dacă este înclinat lateral.

· poziţia membrelor inferioare

· asimetria segmentelor membrelor inferioare;

· posibilitatea existenţei a genunchilor în var sau valg.

· poziţia piciorului

· dacă este abdus sau addus; 

· bolta plantară (normală, diminuată, exagerată).

Metodologie  – se vor nota deficienţele fizice depistate, dacă există, pentru fiecare elev (ex. umeri căzuţi şi accentuarea curburii coloanei vertebrale la nivelul toracelui), dacă nu sunt deficienţe fizice se va trage o linie în spaţiul corespunzător.

Observaţii – se pot nota deficienţele şi cu denumiri recunoscute (ex. cifoză toracică, scolioză, picior plat, etc.)

Înălţimea (talia sau statura)

Obiectiv: stabilirea înălţimii elevilor.

Descriere: se măsoară între vertex şi planul plantelor (suprafaţa de sprijin).(Fig.1)

Metodologie: Elevul se află în ortostatism, cu membrele inferioare în extensie şi cu coloana vertebrală dreaptă (poziția “stând drept”). Călcâiele, şanţul interfesier şi coloana în dreptul omoplaţilor ating tija taliometrului (peretele). Bărbia este coborâtă spre piept astfel încât marginea superioară a conductului auditiv extern şi unghiul extern al ochiului să se găsească pe aceeaşi linie orizontală. Se fixează bara taliometrului la nivelul creştetului capului (echerul, în unghi drept faţă de perete şi creştetul capului) şi se citeşte cifra din dreptul reperului (Fig.2). Se notează rezultatul în metri (m).

Resurse: taliometru, ruletă, echer.

Observaţii: elevul trebuie să fie descălţat.

Fig. 2
[image: image11.jpg]


[image: image12.jpg]


Greutate corporală

Obiectiv: stabilirea greutăţii corporale a elevilor.

Descriere: se realizează prin cântărire (Fig.3). 

Metodologie: elevul stă pe cântar, luând o poziţie de stând relaxat. Se notează rezultatul cântăririi în kilograme (kg)

Resurse: cântare cu tijă sau cântare digitale. 

Observaţii: elevul trebuie sa fie îmbrăcat cât mai lejer, în tricou şi sort.

Anvergura

Obiectiv: stabilirea deschiderii membrelor superioare.

Descriere: se măsoară distanţa între cele două puncte digitale (medius) de la membrul superior stâng şi membrul superior drept (Fig.4).

Metodologie: elevul se află în poziţia stând cu membrele superioare în poziţie orizontală (abducţie de 900), cu articulaţiile în extensie (coate extinse, palmele în poziţie intermediară), spatele este lipit de perete. Se notează distanţa dintre cele două puncte în centimetri (cm).
Resurse: tijă gradată, riglă, ruleta.

Observaţii: elevul trebuie să poarte un echipament sportiv care să nu îi stânjenească ridicarea și extensia brațelor.

Testul Ruffier 

Obiectiv: test de evaluare a condiţiei fizice, care are la bază variaţiile frecvenţei cardiace în trei momente: repaus; după efort; revenire.
Descriere: Testul constă în executarea a 30 de genuflexiuni, timp 45 de secunde şi urmărirea frecvenţei cardiace în perioada de revenire, cu durată de un minut. 

Metodologie:

· elevul în poziţia așezat, se măsoară frecvența cardiacă, în repaus, timp de 15 secunde; valoarea obţinută se înmulţeşte cu 4, rezultatul se notează în coloana corespunzătoare - P1 (vezi fișa de înregistrare A 2) (Fig.5);

· se măsoară frecvența cardiacă după efort, după executarea a 30 de genuflexiuni în 45 de secunde; flexia în articulaţia şoldului şi a genunchiului se realizează până la 900  (Fig.6);
· elevul în poziţia așezat, în ultimele 15 secunde, se măsoară din nou frecvenţa cardiacă; valoarea obţinută se înmulţeşte cu 4, rezultatul  se notează în coloana corespunzătoare - P2 (vezi fișa de înregistrare A 2);
· elevul în poziţia așezat, se măsoară frecvența cardiacă de revenire, măsurată în ultimele 15 secunde ale primului minut post-efort, cifra obţinută se înmulţeşte cu 4, rezultatul se notează în coloana corespunzătoare - P3 (vezi fișa de înregistrare A 2) (Fig.7). 

Resurse: cronometru.

Observaţii: elevul trebuie să fie echipat lejer.

Interpretare: se calculează valorile indicelui Ruffier cu ajutorul formulei de mai jos și se compară valorile de referință din tabel.

	Calificativ
	Valoare

	Foarte bine
	< 0

	Bine
	0 – 5

	Mediu 
	5 – 10

	Satisfăcător
	10 – 15

	Nesatisfăcător
	> 15

B. PROBELE DE MOTRICITATE
Navetă de viteză pe 5/10 x 5 m

Obiectiv: măsurarea vitezei în regim de coordonare. 

Descriere: din poziţia startului de sus (din picioare) (Fig.9), la semnal individual, elevul va executa alergare de viteză dus – întors (navetă), de 5 (cls. I)/10 ori (cls. a V-a, cls. a IX-a, cls. a XII-a), pe distanţa de 5 m. 

Metodologie: profesorul va porni cronometrul la prima mişcare a piciorului elevului şi va opri cronometrarea când acesta va depăși cu pieptul linia de sosire. În timpul navetei, consemnul este ca elevul să depăşească cu ambele picioare linia marcată pe sol (Fig.10). Se acordă 2 încercări, la interval de 15 minute. În fişa de înregistrare se va consemna cel mai bun rezultat în secunde. 

Resurse: culoar de alergare cu lungime de 5 m, pe teren plat, marcat la cele două capete, cu linii paralele de 1m lungime. Terenul va fi curăţat înainte de susţinerea probei, pentru a se evita orice accidentare. La capetele culoarului de alergare, va fi necesară o distanţă suplimentară de cel puţin 2 m până la un eventual obstacol – gard, zid, pentru ca elevul să se poată întoarce, din alergare, în condiţii de siguranţă.  

Flotări 
Obiectiv: măsurarea forţei în regim de rezistenţă a musculaturii trenului superior

Descriere: din poziţia culcat facial, cu sprijinul picioarelor pe sol și al palmelor pe banca de gimnastică, corpul întins, privirea înainte, elevul execută îndoirea braţelor până la apropierea pieptului de banca de gimnastică şi revenire în poziţia iniţială (cls I). Pentru clasele a V-a, cls. a IX-a, cls. a XII-a flotările se vor executa cu sprijinul palmelor pe sol.
Metodologie: Se consideră repetare corectă cea care se finalizează cu apropierea pieptului de banca de gimnastică la o distanţă de cel mult 10 cm. În fişa de înregistrare se va consemna numărul maxim de repetări. Se acordă o singură serie de repetări. Nu se vor număra execuţiile incorecte.
Resurse: Proba se execută cu sprijinul mâinilor pe banca de gimnastică (cls.I)/pe sol (cls.V, IX, XII).

Aruncarea mingii de oină de pe loc

Obiectiv: măsurarea forţei explozive a musculaturii membrelor superioare.
Descriere: din stând depărtat cu piciorul opus braţului de aruncare înainte, aruncarea mingii de oină cu un braţ (Fig.11) 

Metodologie: elevul în spatele unei linii trasate, din stând depărtat cu piciorul opus înainte, execută aruncarea mingii de oină cât mai departe. Se acordă 2 încercări. În fişa de înregistrare se va consemna cel mai bun rezultat în metri. 

Resurse: linie de începere a aruncării trasată de profesor, minge de oină, ruletă. 


Genuflexiuni

Obiectiv: măsurarea forţei în regim de rezistenţă a musculaturii trenului inferior

Descriere: din poziţie stând, cu braţele întinse înainte, elevul va executa genuflexiuni (Fig.12).
Metodologie: Se consideră repetare corectă cea care se finalizează cu flexia membrelor inferioare astfel încât coapsa să atingă gamba. Se acordă o singură încercare. În fişa de înregistrare se va consemna numărul maxim de repetări. Nu se vor lua în considerare execuţiile incorecte.(Fig.13)
Resurse: Proba se execută pe teren plat.

Săritura în lungime de pe loc

Obiectiv: măsurarea forţei în regim de viteză a musculaturii trenului inferior

Descriere: din poziţie stând, folosind balansarea braţelor, elevul va executa săritură în lungime de pe loc (Fig.14).

Metodologie: Se consideră repetare corectă, cea care se finalizează cu atingerea solului doar cu picioarele. Atingerea solului cu orice altă parte a corpului, duce la anularea încercării respective. Se acordă două încercări. Pentru o măsurare cât mai corectă, profesorul va marca pe sol ultima urmă lăsată de elev şi va utiliza ruleta (Fig.15). În fişa de înregistrare se va consemna, în centimetri, încercarea cea mai bună. 

Resurse: Proba se execută pe teren plat. Profesorul va marca suplimentar pe sol zona de aterizare cu ajutorul unei grile care să evidenţieze distanţa din 10 în 10 cm, începând de la 50 cm (clasa I) şi terminând la 3m (clasele IX, XII). 

Ridicarea trunchiului din culcat dorsal

Obiectiv: măsurarea forţei musculaturii abdominale

Descriere: din poziţie culcat dorsal, cu mâinile la ceafă, tălpile sprijinite pe sol, genunchii semi-flexaţi, elevul va executa ridicarea trunchiului la verticală (90 grade). 

Metodologie: Se consideră repetare corectă, cea care se finalizează cu ridicarea trunchiului la 90 de grade şi menţinerea mâinilor la ceafă. În fişa de înregistrare se va consemna numărul maxim de repetări. Se acordă o singură serie de repetări.

Resurse: Proba se execută pe salteaua de gimnastică. Pentru fixarea picioarelor pe sol, elevul va beneficia de ajutorul unui coleg sau îşi va fixa picioarele sub ultima şipcă a scării fixe. Nu se vor lua în considerare execuţiile incorecte.

Extensia trunchiului din culcat facial

Obiectiv: măsurarea forţei musculaturii spatelui

Descriere: din poziţie culcat facial, cu mâinile la ceafă, elevul va executa extensia trunchiului. 

Metodologie: se consideră repetare corectă, cea care se finalizează cu ridicarea trunchiului şi menţinerea mâinilor la ceafă, astfel încât bărbia să ajungă la nivelul superior al unei bănci de gimnastică amplasată la 30 cm distanţă de capul elevului. În fişa de înregistrare se va consemna numărul maxim de repetări. Se acordă o singură serie de repetări.

Resurse: Proba se execută pe salteaua de gimnastică. Pentru fixarea picioarelor pe sol, elevul va beneficia de ajutorul unui coleg sau îşi va fixa picioarele sub ultima şipcă a scării fixe. Nu se vor număra execuţiile incorecte.

Alergarea pe durata de 2`30`` (cls. I )

Obiectiv: măsurarea capacităţii de efort aerob

Descriere: din poziţia startului de sus (din picioare) executarea alergării pe teren plat, fără denivelări, pe grupe de 6-8 elevi. Alergarea este continuă, în ritm propriu, pe o durată de 2`30``, măsurându-se distanţa parcursă în metri.

Metodologie: profesorul va porni cronometrul la prima mişcare a piciorului elevului şi va opri cronometrarea după 2`30``. Se acordă 1 încercare şi se consemnează în fişa de înregistrare distanţa parcursă în metri. 

Resurse: culoar de alergare pe teren plat, cronometru. Terenul va fi curăţat înainte de susţinerea probei, pentru a se evita orice accidentare. 

Alergarea de rezistenţă 600m F/800m B (clasa a V-a)/ 800m F/1000m B (clasa a IX-a, clasa a XII-a)

Obiectiv: măsurarea capacităţii de efort aerob

Descriere: din poziţia startului de sus (din picioare), elevul execută alergare de rezistenţă pe teren plat pe distanţele de 600 m F/800 m B (clasa a V a)/ 800 m F/1000 m B (clasa a IX a, clasa a XII a). 

Metodologie: profesorul va porni cronometrul la prima mişcare a piciorului elevului şi va opri cronometrarea, când acesta va depăși cu pieptul linia de sosire. Se acordă o încercare şi se consemnează în fişa de înregistrare cel mai bun rezultat, în minute şi secunde. Proba va fi administrată unor grupuri de elevi (8-10 elevi) care vor fi constituite în concordanţă cu nivelul acestora de pregătire. Examinatorul supraveghează ritmul şi desfăşurarea alergării de rezistenţă.

Resurse: culoar de alergare pe teren plat, cronometru. Această probă se va desfăşura în aer liber. Terenul va fi curăţat înainte de susţinerea probei, pentru a se evita orice accidentare. 

Flexia trunchiului din aşezat

Obiectiv: măsurarea mobilităţii coloanei vertebrale

Descriere: din poziţie aşezat, cu tălpile sprijinite de banca de gimnastică (Fig.20), elevul va executa aplecarea trunchiului înainte, cu braţele înainte, astfel încât degetele să depăşească punctul de sprijin al picioarelor (Fig.21).

Metodologie: se consideră încercare corectă, cea care se finalizează cu menţinerea picioarelor întinse şi ducerea braţelor spre înainte la acelaşi nivel. Se va măsura distanţa dintre vârfurile degetelor de la mâini şi punctul de sprijin al picioarelor pe bancă. În fişa de înregistrare se va consemna distanţa în centimetri (cm), folosind semnul “+” (Fig.22), dacă vârfurile degetelor depăşesc punctul de sprijin al picioarelor şi semnul “-“ (Fig.23) dacă vârfurile degetelor nu depăşesc acest punct.

Resurse: Proba se execută pe salteaua de gimnastică, aşezată paralel cu banca de gimnastică. Pentru măsurare se va utiliza o riglă sau o ruletă.

Testul Matorin

Obiectiv: măsurarea  coordonării generale şi echilibrului

Descriere: din poziţia stând (Fig.24), se execută săritură cu întoarcere în jurul axei longitudinale a corpului (spre stânga şi spre dreapta) (Fig.25). În timpul săriturii, elevul nu trebuie să îşi piardă echilibrul, trebuie să aterizeze cu picioarele lipite, ca în poziţia iniţială, iar întoarcerea să fie de cât mai multe grade.

Metodologie: Profesorul desenează pe sol un cerc cu diametrul de 40 cm (gradat) şi o linie de începere a săriturii. Elevul, în poziţia stând cu picioarele aşezate de o parte şi alta a unei linii trasate pe sol, cu brațele pe lângă corp, va executa o săritură cu întoarcere spre dreapta, iar apoi o săritură cu întoarcere spre stânga. După fiecare săritură cu întoarcere, elevul va rămâne pe loc în poziţia de aterizare (care trebuie să fie ca cea de la plecare), iar profesorul va măsura unghiul întoarcerii.

Resurse: Proba se execută pe teren plat. Profesorul va desena cu creta un cerc gradat şi va măsura cu rigla unghiul de întoarcere pentru fiecare săritură.



C. Scutirile medicale

Obiectiv: stabilirea frecvenței diagnosticelor care conduc la scutirea elevilor de la educație fizică
Descriere: se va menţiona tipul scutirii – totală sau parţială.

Metodologie: se va nota diagnosticul elevului scutit.
FIŞĂ DE ÎNREGISTRARE – A1

Situaţia atitudinii globale a corpului

Şcoala nr._______

Mediul: urban ___ rural ___ 

Zona geografică: câmpie ___ deal ___ munte ___

Clasa __________

Efectiv: băieţi ____/fete _____

Data efectuării măsurătorilor __________

Profesor __________________________

	Nr.

crt.
	Nume şi prenume
	Vârsta
	Poziţia capului şi a gâtului
	Poziţia umerilor şi a membrelor superioare
	Poziţia coloanei vertebrale
	Poziţia bazinului
	Poziţia membrelor inferioare
	Poziţia piciorului

	
	
	
	Pe aceeaşi verticală cu trunchiul
	Înclinări

anterioare sau laterale
	Înclinări

laterale sau

posterioare

ale

umerilor

sau a

memb.

superioare
	Cifoză
	Lordoză
	Scolioză
	Înclinat

lateral
	Asimetria segmentelor

membrelor

inferioare
	Genunchi în

Var ( )

Valg X
	Abdus

sau Addus


	Bolta plantară:

*Rezultatele se înregistrează în tabele separate pentru fete şi pentru băieţi.

FIŞĂ DE ÎNREGISTRARE – A2
Rezultatele măsurătorilor somatice şi funcţionale

Şcoala nr._______

Mediul: urban ___ rural ___ 

Zona geografică: câmpie ___ deal ___ munte ___

Clasa __________

Efectiv: băieţi ____ /fete _____

Data efectuării măsurătorilor __________

Profesor __________________________
	Nr.

crt.
	Nume

prenume
	Vârsta 

(ani)
	Înălţime

(m)
	Greutate

(kg)
	Anvergura

(cm)
	Testul Ruffier

*Rezultatele se înregistrează în tabele separate pentru fete şi pentru băieţi.

FIŞĂ DE ÎNREGISTRARE - B

Rezultatele probelor de motricitate - cls. I-a

Şcoala nr._______

Mediul: urban ___ rural ___ 

Zona geografică: câmpie ___ deal ___ munte ___

Clasa __________

Efectiv: băieţi ____ /fete _____

Data efectuării măsurătorilor __________

Profesor __________________________

	Nr. crt.
	Nume prenume
	Naveta 5x5m (s)
	Flotări la plan înclinat (nr.repetări)
	Aruncarea mingii de oină de pe loc (m)
	Genuflexiuni (nr. repetări)
	Săritura în lungime de pe loc (cm)
	Ridicarea trunchiului din culcat dorsal (nr.repetări)
	Extensia trunchiului din culcat facial (nr.repetări)
	Alerg pe durata de 2`30`` (m) 
	Flexia trunchiului din aşezat (cm)
	Testul Matorin (Grade)

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	


*Rezultatele se înregistrează în tabele separate pentru fete şi pentru băieţi.

FIŞĂ DE ÎNREGISTRARE - B

Rezultatele probelor de motricitate - cls. V-a

Şcoala nr._______

Mediul: urban ___ rural ___ 

Zona geografică: câmpie ___ deal ___ munte ___

Clasa __________

Efectiv: băieţi ____ /fete _____

Data efectuării măsurătorilor __________

Profesor __________________________

	Nr. crt.
	Nume şi prenume
	Naveta 10x5m (s)
	Flotări 
(nr. repetări)
	Aruncarea mingii de oină de pe loc (m)
	Genuflexiuni (nr. repetări)
	Săritura în lungime de pe loc (cm)
	Ridicarea trunchiului din culcat dorsal (nr. repetări)
	Extensia trunchiului din culcat facial (nr. repetări)
	Alerg de rezist. 600m F-800m B (min) 
	Flexia trunchiului din aşezat (cm)
	Testul Matorin (Grade)

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	


*Rezultatele se înregistrează în tabele separate pentru fete şi pentru băieţi.

FIŞĂ DE ÎNREGISTRARE - B

Rezultatele probelor de motricitate - cls. IX-a

Şcoala nr._______

Mediul: urban ___ rural ___ 

Zona geografică: câmpie ___ deal ___ munte ___

Clasa __________

Efectiv: băieţi ____/fete _____

Data efectuării măsurătorilor __________

Profesor __________________________

	Nr.

crt.
	Nume

prenume
	Naveta 10x5m (s)
	Flotări 

(nr.repetări)
	Aruncarea mingii de oină de pe loc (m)
	Genuflexiuni

(nr. repetări)
	Săritura în lungime de pe loc (cm)
	Ridicarea trunchiului din culcat dorsal (nr.repetări)
	Extensia trunchiului din culcat facial

(nr.repetări)
	Alerg de rezist. 800m F-1000m B (min) 
	Flexia trunchiului din aşezat

(cm)
	Testul Matorin

(Grade)

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	


*Rezultatele se înregistrează în tabele separate pentru fete şi pentru băieţi.

FIŞĂ DE ÎNREGISTRARE - B

Rezultatele probelor de motricitate - cls. XII-a

Şcoala nr._______

Mediul: urban ___ rural ___ 

Zona geografică: câmpie ___ deal ___ munte ___

Clasa __________

Efectiv: băieţi ____/fete _____

Data efectuării măsurătorilor __________

Profesor __________________________

	Nr.

crt.
	Nume

prenume
	Naveta 10x5m (s)
	Flotări 
(nr.repetări)
	Aruncarea mingii de oină de pe loc (m)
	Genuflexiuni

(nr. repetări)
	Săritura în lungime de pe loc (cm)
	Ridicarea trunchiului din culcat dorsal (nr.repetări)
	Extensia trunchiului din culcat facial

(nr.repetări)
	Alerg de rezist. 800m F-1000m B (min) 
	Flexia trunchiului din aşezat

(cm)
	Testul Matorin

(Grade)

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	


*Rezultatele se înregistrează în tabele separate pentru fete şi pentru băieţi.

FIŞĂ DE ÎNREGISTRARE - C
Situaţia scutirilor medicale

Şcoala nr._______

Mediul: urban ___ rural ___ 

Zona geografică: câmpie ___ deal ___ munte ___

Clasa __________

Efectiv: băieţi ____ /fete _____

Data efectuării măsurătorilor __________

Profesor __________________________

	Nr. Crt.
	Nume şi prenume
	Vârsta
	Sex
	Scutire totală
	Scutire parţială
	Diagnostic

	
	
	
	
	
	
	

	
	
	
	
	
	
	

	
	
	
	
	
	
	


*Rezultatele se înregistrează în tabele separate pentru fete şi pentru băieţi.

